สงครามสืบราชบัลลังก์ออสเตรีย

สงครามสืบราชบัลลังก์ออสเตรีย (War of the Austrian Succession; Österreichischer Erbfolgekrieg) เป็นสงครามมหาอำนาจสุดท้ายของราชวงศ์บูร์บง-ฮาพส์บวร์ค โดยเกิดขึ้นจาก ค.ศ. 1740 ถึง 1748 และถือเป็นจุดที่ราชอาณาจักรปรัสเซียเริ่มกลายเป็นมหาอำนาจpp=3–4
สงครามเริ่มจากการที่เมื่อจักรพรรดิคาร์ลที่ 6 แห่งโรมันอันศักดิ์สิทธิ์ เสด็จสวรรคตในค.ศ. 1740 พระนางมาเรีย เทเรซา ผู้เป็นพระราชบุตรเพียงองค์เดียวจึงได้สืบบัลลังก์ของฮังการี, โครเอเชีย, โบฮีเมีย, ออสเตรีย และปาร์มา ต่อจากพระราชบิดา ซึ่งขัดกับกฎหมายแซลิกที่ห้ามสตรีครองแว่นแคว้น นอกจากนี้ ด้วยความที่พระนางซึ่งเป็นสตรีไม่สามารถสืบตำแหน่งจักรพรรดิโรมันอันศักดิ์สิทธิ์ได้ จึงผลักดันให้พระสวามีคือฟรันซ์ สเตฟัน ดยุกแห่งลอแรน ขึ้นเป็นจักรพรรดิโรมันอันศักดิ์สิทธิ์แทน
การที่สตรีได้ครองแผ่นดินซึ่งขัดกับกฎหมาย ทำให้บรรดามหาอำนาจออกมาเรียกร้องสิทธิในบัลลังก์จักรวรรดิให้แก่เจ้านครที่เป็นบุรุษและเหมาะสมกว่า ประเทศปรัสเซียและประเทศฝรั่งเศสมีความต้องการบั่นทอนอำนาจของราชวงศ์ฮาพส์บวร์คแห่งออสเตรียเป็นทุนเดิมอยู่แล้ว ในขณะที่ประเทศคู่อริของทั้งปรัสเซียและฝรั่งเศสอย่างบริเตนใหญ่และสาธารณรัฐดัตช์ก็คอยสนับสนุนฮาพส์บวร์ค สเปนซึ่งกำลังทำสงครามกับบริเตนใหญ่มาตั้งแต่ปี 1739 จึงถือโอกาสนี้เข้าข้างฝ่ายปรัสเซียและฝรั่งเศสเพื่อหมายจะขจัดอิทธิพลของราชวงศ์ฮาพส์บวร์คเหนือคาบสมุทรสเปนในคราวเดียว เป็นการยิงปืนนัดเดียวได้นกสองตัว
การรบส่วนใหญ่เกิดขึ้นในภาคพื้นดิน ในขณะที่ชาติอื่นๆยังคงใช้ทหารรับจ้างมาทำการรบ ประเทศปรัสเซียผ่านการปฏิรูปกองทัพเป็นระบบทหารประจำการแล้ว จึงมีแสนยานุภาพที่เหนือกว่า ประเทศปรัสเซียสามารถมีชัยเหนือราชวงศ์ฮาพส์บวร์คในสงครามไซลีเชียครั้งที่หนึ่งในปี 1742 ซึ่งทำให้ปรัสเซียได้เข้าครอบครองดินแดนไซลีเชีย ปรัสเซียได้รับชัยชนะอีกครั้งในสงครามไซลีเชียครั้งที่สองในปี 1744 ในขณะที่ฝรั่งเศสก็ทำการโจมตีอาณานิคมต่างๆของบริเตนใหญ่ในทวีปอเมริกาเหนือเป็นสงครามที่เรียกว่าสงครามพระเจ้าจอร์จ
สงครามครั้งนี้จบลงด้วยสนธิสัญญาแอกซ์-ลา-ชาแปลในปี 1748 พระนางมาเรีย เทราซา สูญเสียดินแดนไซลีเชียให้แก่ปรัสเซีย และเสียแคว้นปาร์มาและปีอาเชนซาให้แก่สเปน แลกกับการยอมรับพระนางเป็นอาร์ชดัชเชสแห่งออสเตรียและกษัตริย์แห่งโบฮีเมีย ส่วนฝรั่งเศสไม่ได้อะไรเป็นชิ้นเป็นอันมากนัก ความสงบสุขอยู่ได้ไม่นานนัก ความอยากได้ดินแดนไซลีเชียคืนมาของออสเตรียทำให้เกิดการเปลี่ยนดุลอำนาจครั้งใหญ่ในยุโรปเมื่อปี 1756 ซึ่งนำไปสู่สงครามครั้งใหญ่กว่าอย่างสงครามเจ็ดปี

**กำลังทหารใน ค.ศ. 1740**

**ดูเพิ่ม**
 จักรพรรดินีมาเรีย เทเรซา- ราชอาณาจักรปรัสเซีย- พระเจ้าฟรีดริชที่ 2 แห่งปรัสเซีย

**อ้างอิง**

**ข้อมูล**
 url=https://www.google.com/books/edition/The_War_of_Austrian_Succession_1740_1748/uHfJAwAAQBAJ?hl=en&gbpv=1&dq=war+austrian+succession&pg=PP1&printsec=frontcover- isbn=978-1-849-66488-2- edition=2007- year=2004 - isbn=978-0-521-45001-0- Cite book |first=Jeremy |last=Black |title=European Warfare, 1660–1815 |year=1994b |publisher=UCL Press |location=London |isbn=978-1-85728-172-9 - isbn=0-203-49947-6 - isbn=978-0-060-76184-4- isbn=978-0-312-09483-6- date=1873 - isbn=0-946771-42-1 - Cite book |last=Clark|first=Christopher|title=Iron Kingdom: The Rise and Downfall of Prussia, 1600–1947 |url=https://archive.org/details/ironkingdomrised00chri|author-link=Christopher Clark |year=2006 |publisher=Belknap Press |isbn=978-0-674-03196-8- edition=2017- edition=2010 - Cite book |last=Creveld |first=Martin van |author-link=Martin van Creveld |title=Supplying War: Logistics from Wallenstein to Patton |url=https://archive.org/details/supplyingwarlogi0000vanc_h3u1 |year=1977 |publisher=Cambridge University Press |isbn=978-0-521-21730-9 - edition=2005 - date=1862- lang=Fr- edition=2015- isbn=978-0-803-21731-7- date=1899 - author-link=David Hannay (historian)- isbn=978-1843838234 - isbn=978-0582290846 - isbn=978-0-691-00796-0 - jstor=552493 - isbn=978-0-521-78034-6 - isbn=978-0-416-37490-2 - date=1981- isbn=978-1-111-78540-6 - date=1932- isbn=978-0582485549- isbn=978-0-099-52639-1- isbn=978-1472816252 - isbn=978-0-521-82742-3- isbn=978-1408819128- isbn=978-0-393-06050-8- isbn=978-1848326408- date=1965 - isbn=0-275-97240-2 - year=1957   online pp. 416–439- url=https://archive.org/details/dli.bengal.10689.20621- isbn=978-0-714-65389-1 - s2cid=18541144 

หมวดหมู่:ประวัติศาสตร์ออสเตรีย
ออสเตรีย
หมวดหมู่:สงครามเกี่ยวข้องกับราชาธิปไตยฮาพส์บวร์ค
หมวดหมู่:สงครามเกี่ยวข้องกับปรัสเซีย
หมวดหมู่:สงครามเกี่ยวข้องกับฝรั่งเศส
หมวดหมู่:สงครามเกี่ยวข้องกับสหราชอาณาจักร
หมวดหมู่:สงครามเกี่ยวข้องกับอิตาลี
หมวดหมู่:สงครามเกี่ยวข้องกับเนเธอร์แลนด์
หมวดหมู่:สงครามเกี่ยวข้องกับรัสเซีย
หมวดหมู่:สงครามเกี่ยวข้องกับสเปน
หมวดหมู่:สงครามเกี่ยวข้องกับสวีเดน
สงครามสืบราชบัลลังก์ออสเตรีย
หมวดหมู่:ความขัดแย้งในระดับโลก
หมวดหมู่:พระเจ้าฟรีดริชที่ 2 แห่งปรัสเซีย
หมวดหมู่:พระเจ้าหลุยส์ที่ 15 แห่งฝรั่งเศส
หมวดหมู่:จักรพรรดินีมาเรีย เทเรซา
หมวดหมู่:พระเจ้าจอร์จที่ 2 แห่งบริเตนใหญ่